Seweweekspoort - Kyk wat het ons hier (Episode 36) | Maroela Media
Naomi en Marie is hard besig om die fees te organiseer. Sewes oortuig Rocco om nie dadelik met Monica kontak te maak nie. Theuns se nuwe boerdery-planne vir Arendskuil kry momentum. Hy vind ŉ geesgenoot in Naomi en ŉ nuwe vriendskap ontstaan. Sewes oorreed Rocco om hom te help om weer die dwelmtasse te verskuif … en op dié manier ŉ lokval vir die handelaars te stel. Baba kry veloorplanting ná sy met olie brand | Maroela Media
Klein Jaydené Croucamp wat amper twee weke gelede met kokende olie gebrand het, het vroeër die week ŉ veloorplantingsoperasie ondergaan.
Chantelle Botha, Jaydené se tannie, het gesê die operasie was ŉ sukses. “As dit mooi gesond word sal sy nie weer enige operasies hoef te kry nie. Hulle het vel op haar bobene gevat en op haar rug skouers en bors gesit.”
Volgens Botha het die 14 maande oue Jaydené selfs al gelag en geglimlag. “Haar koors is af en sy beweeg baie. Sy wil steeds nie eet nie, maar drink bietjie. Sy het twee antibiotika-drups en ŉ voedingspypie.”
Jaydené na die veloorplanting. Foto: Verskaf
Botha het gesê Jaydené se verbande sal Maandag weer afgehaal word om te kyk hoe sy vorder ná die veloorplanting. “Haar gesiggie lyk baie, baie mooi. Indien alles goed verloop kan sy hopelik vroeër huis toe kom.”
Jaydené word steeds in die waakeenheid van die Dora Nginza-hospitaal in Port Elizabeth behandel.
Maroela Media het vroeër berig Jaydené het brandwonde oor 30% van haar lyf opgedoen toe sy voorverlede Sondag ŉ braaipan met kokende olie op haarself omgetrek het. Sy het brandwonde aan haar bors, rug en gesig opgedoen, waarvan sommige derdegraadse brandwonde is.
Jaydené nadat sy gebrand het. Foto: Verskaf
Jackie Croucamp, Jaydené se ma, het vroeër aan Maroela Media gesê die ongeluk het die Sondag omstreeks 17:00 gebeur terwyl sy aandete voorberei het. Jackie vertel dat sy olie in ŉ braaipan verhit het om aartappels te braai en Jaydené het ŉ paar meter weg van die kas gesit en speel. “Ek het omgedraai om ŉ bak net op die kas agter my neer te sit en in daardie oomblik het Jaydené verby my geglip en die braaipan op haarself omgekeer.”
Dis vreeslik. En die pyn moes vir die klein dogtertjie byna ondraaglik gewees het!
Hoop als verloop vlot en dat sy mooi herstel.
Baie bly om te hoor die operasie was ‘n sukses. Alle sterkte aan klein Jaydene en aan haar ouers en familie. Ons glo alles sal goed afloop.
Ek het ook as baba gebrand en my ma blameer haar nogsteeds vandag daarvoor. Mamma dit kon enige een oorgekom het. Moet asb jou nie daarvoor blameer nie. Daardie mensies is van die vinnigste goedjies op aarde. Sterkte mamma en sterkte aan Jaydene. Hoop sy herstel 100% plus en mamma se hart se wonde herstel ook. Gee tyd maar die verwyt sal beter word.
RUTH · 12 maande gelede
Mag God oor haar waak en sy Hand van Genade oor die pragtige pop hou
ook die pad met haar ouers saam loop ….In Jesus naam vra ons
Rika · 12 maande gelede
Ai pragtige ding. Weet sommer jy gaan mooi herstel. Sterk wees pappa en mamma.
Rolene · 12 maande gelede
Dis n wonderwerk van Bo… Sy het al so mooi herstel. God is goed!
Baie sterkte aan mamma en pappa en mag jul dogtertjie mooi herstel.
Aandagtige leser · 12 maande gelede
Hierdie berig is strydig met ‘n vorige berig.
Die berig hierbo sê die kind is dadelik Dr toe geneem. In ‘n vorige berig het MM berig dat die mamma aanvanklik nie besef het die beserings was ernstig nie en dat die kind eers die volgende dag Dr toe geneem is nadat sy nie ophou huil het nie.
Hoop die klein lyfie word sommer gou beter.
Aandagtoge leser · 12 maande gelede
Ek het weer die berig gaan lees waarna ek verwys in my kommentaar en ek vra om verskoning ek is toe nie so aandagtog soos ek dink nie en blyk dit dat ek dit verkeerd interpreteer het. Ek vra om verskoning.
Hoe lekker om ‘n berig te lees waar goeie nuus vertel word. Met al die moord en dood wat ons lees.. is die goeie herstel van ‘n kleine baba voorwaar ‘n ligpunt! My dogtertjie se hande het erg gebrand voor sy een jaar oud was… hulle kan werklik blits vinnig seer kry. Sterkte aan die ouers, julle en baba sal hierdeur kom.
Hephzibah · 12 maande gelede
Ek bid vanoggend vir Jaydene se volkome wonderbaarlike herstel in die NAAM VAN JESUS CHRISTUS .. glo volgens johannes 14:14
Sterkte vorentoe en begin om die GOD VAN WONDERS te loof en vertel van SY LIEFDE